Legal Document

Category: 301

Text:
176. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.οικ.4700/330 της 23 Ιαν.-4 Φεβρ.2004 (ΦΕΚ Β΄192) Πινακίδες αριθμού κυκλοφορίας αυτοκινήτων οχημάτων και ρυμουλκούμενων.  1. Έχοντας υπόψη τις διατάξεις: α) Της παραγράφου 2 του άρθρου 90 του Κώδικα Οδικής Κυκλοφορίας, που κυρώθηκε με το Ν. 2696/1999(Α~ 57), β) Του Π.Δ. 1380/1981 (Α~ 343) «Συμμόρφωση της Ελληνικής Νομοθεσίας με τις διατάξεις της 70/222/ΕΟΚ οδηγίας του Συμβουλίου των Ευρωπαϊκών Κοινοτήτων της 20ης Μαρτίου 1980, για την προσέγγιση των νομοθεσιών των Κρατών - Μελών, που αφορούν στη θέση και στην τοποθέτηση της πίσω πινακίδας κυκλοφορίας των οχημάτων με κινητήρα και των ρυμουλκούμενων τους», γ) Της κοινής υπουργικής απόφασης 44733/3758/93 (Β~938/1994) «Συμμόρφωση της Ελληνικής Νομοθεσίας με τις διατάξεις της οδηγίας 93/94 ΕΟΚ για τη θέση προσαρμογής της οπίσθιας πινακίδας κυκλοφορίας δικύκλων ή τρίκυκλων οχημάτων με κινητήρα», δ) Του Κανονισμού 2411/1998 του Συμβουλίου ΕΚ για την αναγνώριση στην ενδοκοινοτική κυκλοφορία του διακριτικού σημείου του κράτους μέλους εγγραφής των οχημάτων»  ε) Του Π.Δ. 351/1990 (Α~ 139) «Προσδιορισμός των διαφόρων κατηγοριών αυτοκινήτων οχημάτων, των υπ’ αυτών ρυμουλκούμενων και των μοτοσικλετών, με βάση τον αριθμό κυκλοφορίας τους», στ) Του άρθρου 29Α τουΝ. 1558/1985 (Α~ 137) «Κυβέρνηση και κυβερνητικά όργανα», όπως σε αυτό προστέθηκε το άρθρο 27 του Ν. 2081/1992 (Α~ 154) και αντικαταστάθηκε με την παράγραφο 2α του άρθρου 1 του Ν.2469/1997 (Α~ 38), ζ) Της 19800/1982 (Β~ 455) απόφασης του Υπουργού Συγκοινωνιών, «Πινακίδες αριθμού κυκλοφορίας αυτοκινήτων οχημάτων και ρυμουλκούμενων», όπως τροποποιήθηκε και ισχύει. 2. Την ανάγκη προσαρμογής των τεχνικών προδιαγραφών των κρατικών πινακίδων κυκλοφορίας οχημάτων και ρυμουλκούμενων με αυτές των ευρωπαϊκών προδιαγραφών. 3. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Καθορίζουμε τις τεχνικές προδιαγραφές κατασκευής κοινών πινακίδων κυκλοφορίας οχημάτων (ιδιωτικής και δημόσιας χρήσης), ρυμουλκούμενων και μοτοσικλετών ως εξής: ΑΡΘΡΟ 1 ΓΕΝΙΚΗ ΠΕΡΙΓΡΑΦΗ 1. Για κάθε αυτοκίνητο προβλέπονται δύο (2) πινακίδες (μία εμπρόσθια και μία οπίσθια), ενώ για κάθε μοτοσικλέτα και ρυμουλκούμενο μία (1) πινακίδα. 2. Η αρίθμηση των πινακίδων για τα αυτοκίνητα Ι.Χ. και Δ.Χ. γίνεται με συνδυασμό ανά τρία (3) των δεκατεσσάρων (14) γραμμάτων: Α, Β, Ε, Ζ, Η, Ι, Κ, Μ, Ν, Ο, Ρ, Τ, Υ και Χ, που είναι κοινά στην ελληνική και λατινική αλφάβητο, με δυνατότητα επανάληψης και διαφορετικής διάταξης του αυτού γράμματος σε κάθε τριάδα και ενός τετραψήφιου αριθμού (1000 - 9999). (Μετά τη σελ. 262,96543) Σελ. 262,96551 Τεύχος -Σελ.  Κώδικας Οδικής Κυκλοφορίας 21.Ε.ι.175-176 3. Η αρίθμηση των πινακίδων για τις μοτοσικλέτες γίνεται με συνδυασμό τριών από τα δεκατέσσερα (14) προαναφερόμενα γράμματα, με δυνατότητα επανάληψης και διαφορετικής διάταξης του αυτού γράμματος σε κάθε τριάδα και ενός μονοψήφιου έως τριψήφιου αριθμού (001 - 999). 21.Ε.ι.176 4. Η αρίθμηση των πινακίδων για τα ρυμουλκούμενα γίνεται με το γράμμα Ρ και από τον αριθμό 1000 έως τον αριθμό 99999. 5. Η κατανομή των γραμμάτων για τις διάφορες κατηγορίες των αυτοκινήτων, μοτοσικλετών και ρυμουλκούμενων, παραμένει ως έχει. ΑΡΘΡΟ 2 ΚΑΤΑΣΚΕΥΑΣΤΙΚΕΣ ΛΕΠΤΟΜΕΡΕΙΕΣ 1. Στο αριστερό μέρος κάθε πινακίδας υπάρχει αντανακλαστικό πεδίο χρώματος κυανού, μήκους σαράντα πέντε (45) χιλιοστών, μέσα στο οποίο είναι τυπωμένο το σύμβολο της Ευρωπαϊκής Ένωσης [κύκλος από δώδεκα (12) αστέρια] στο επάνω μέρος και το διακριτικό διεθνές σήμα της χώρας GR στο κάτω μέρος. «Το κυανούν πεδίο με τα κίτρινα αστέρια θα είναι κατασκευασμένο σαν ενιαίο και αναπόσπαστο τμήμα της μεμβράνης. Δεν θα μπορεί να αφαιρεθεί από την μεμβράνη ή την τελική πινακίδα με φυσικά ή χημικά μέσα χωρίς την ανεπανόρθωτη βλάβη των φωτομετρικών ιδιοτήτων της». Το μέσα σε «» εδάφιο προστέθηκε με την παρ.1 άρθρ.1 της με αριθ.16186/1205/17-30 Μαρτ.2006 (ΦΕΚ Β΄388), απόφ. Υπ. Μεταφορών και Επικοινωνιών. «2. Τα γράμματα GR, που σχηματίζουν το διακριτικό διεθνές σήμα της χώρας μας, είναι αντανακλαστικά και έχουν λευκό χρώμα. Οι διαστάσεις τους είναι, ύψος γραμμάτων GR είκοσι (20) χιλιοστά, οι δε υπόλοιπες σύμφωνα με το DIN 1451 Teil (4.I Schriftform G (Engscrift)». Η παρ.2 αντικαταστάθηκε ως άνω από την παρ.2 άρθρ.1 της με αριθ.16186/1205/17-30 Μαρτ.2006 (ΦΕΚ Β΄388), απόφ. Υπ. Μεταφορών και Επικοινωνιών. 3. Το σύμβολο της Ευρωπαϊκής Ένωσης αποτελείται από δώδεκα κίτρινα αστέρια, των οποίων τα κέντρα σχηματίζουν κύκλο ακτίνας δεκαπέντε (15) χιλιοστών και θα είναι όπως το συνημμένο παράρτημα 1 που αποτελεί αναπόσπαστο τμήμα της. 4. Η απόσταση των αντιθέτων άκρων του ίδιου αστεριού είναι πέντε (5) χιλιοστά. Σελ. 262,96552 Τεύχος -Σελ.  5. Τα γράμματα και οι αριθμοί, του αριθμού κυκλοφορίας, θα είναι χρώματος μαύρου σε λευκή αντανακλαστική επιφάνεια για αυτοκίνητα Ι.Χ., μοτοσικλέτες, ρυμουλκούμενα και σε κίτρινη αντανακλαστική επιφάνεια για τα αυτοκίνητα Δ.Χ. Ο τύπος των γραμμάτων θα είναι σύμφωνα με το DIN 1451 Teil 4 [4.1 Schriftform G (Engscrift)] και όπως τo συνημμένο παράρτημα 2 που αποτελεί αναπόσπαστο τμήμα της. Ο τύπος των αριθμών θα είναι σύμφωνα με το DIN 1451 Teil 4 [4.2 Schriftform H (Mittelscrift)] και όπως τo συνημμένο παράρτημα 3 που αποτελεί αναπόσπαστο τμήμα της. 6. Κάθε πινακίδα φέρει περιμετρικά μαύρο πλαίσιο, πλάτους τεσσάρων (4) χιλιοστών με εξωτερικό χείλος στην περίμετρο ενός (1) χιλιοστού. «7. Στην επιφάνεια της πινακίδας θα τεθεί σαν σήμανση ασφαλείας το εθνόσημο, σύμφωνα με το συνημμένο παράρτημα 4, που αποτελεί αναπόσπαστο τμήμα της, δεν επηρεάζει το ευανάγνωστο του αριθμού κυκλοφορίας και είναι ορατό με γυμνό μάτι. Το εθνόσημο της σήμανσης ασφαλείας, είτε θα πρέπει να επαναλαμβάνεται ανά εκατό (100) χιλιοστά, κατανεμημένο στον οριζόντιο άξονα και στο μέσον της πινακίδας σε τυχαίες θέσεις σε όλο το μήκος της είτε θα πρέπει να τεθεί αμέσως μετά το αντανακλαστικό πεδίο κυανού χρώματος στον οριζόντιο άξονα αυτού και σε απόσταση ενός (1) χιλιοστού. Η σήμανση ενσωματώνεται στις πινακίδες κυκλοφορίας έτσι ώστε να μην μπορεί να γίνει απομίμηση, αντικατάσταση, τροποποίηση ή να μην μπορεί να πραγματοποιηθεί κανενός είδους παραποίηση ή σβήσιμο χωρίς να μεταβληθεί η όψη της πινακίδας. Και για τους τέσσερις (4) τύπους πινακίδων το εθνόσημο θα έχει διάμετρο τριάντα (30) χιλιοστά. Η σήμανση ασφαλείας θα είναι κατά τα αναφερόμενα στην παράγραφο 5 του παραρτήματος 7 που αποτελεί αναπόσπαστο τμήμα της παρούσας». Η παρ.7, που είχε αντικατασταθεί από την παρ.3 άρθρ.1 της με αριθ.16186/1205/17-30 Μαρτ.2006 (ΦΕΚ Β΄388), απόφ. Υπ. Μεταφορών και Επικοινωνιών, αντικαταστάθηκε και πάλι ως άνω από την παρ.3 της με αριθ.Α20526/1667/7-18 Απρ.2006 (ΦΕΚ Β΄494), όμοιας απόφασης. 8. Σε κάθε πινακίδα θα υπάρχει επί πλέον ανάγλυφη η σφραγίδα του Κράτους με το εθνόσημο και με την ένδειξη: «ΕΛΛΗΝΙΚΗ ΔΗΜΟΚΡΑΤΙΑ Υ.Μ.Ε.». Η διάμετρος της σφραγίδας θα είναι τριάντα (30) χιλιοστά, όπως το συνημμένο παράρτημα 4 που αποτελεί αναπόσπαστο τμήμα της. «9. Οι διαστάσεις των γραμμάτων των πινακίδων αυτοκινήτων οχημάτων και ρυμουλκούμενων θα είναι ύψους εβδομήντα επτά (77) χιλιοστά, πλάτος σαράντα τέσσερα (44) χιλιοστά, των μοτοσικλετών θα είναι ύψος εξήντα (60) χιλιοστά, πλάτος τριάντα τέσσερα (34) χιλιοστά, εκτός του γράμματος Ι, και πάχος έντεκα (11) χιλιοστά». Η παρ.9 αντικαταστάθηκε ως άνω από την παρ.2 άρθρ.1 της με αριθ.16186/1205/17-30 Μαρτ.2006 (ΦΕΚ Β΄388), απόφ. Υπ. Μεταφορών και Επικοινωνιών. Με την παρ.1 της με αριθ.Α-20526/1667/718 Απρ.2006 (ΦΕΚ Β΄494), απόφ.Υπ. Μεταφορών και Επικοινωνιών, ορίστηκε ότι: «Το πάχος των γραμμάτων και των αριθμών των μοτοσικλετών της παραγράφου 9 και 10, αντίστοιχα, του άρθρου 2 της υπ’ αριθμ. 4700/330/2004 (Β΄ 192) απόφασης του Υπουργού Μεταφορών και Επικοινωνιών, όπως έχει τροποποιηθεί και ισχύει από έντεκα (11) χιλιοστά αντικαθίσταται σε οκτώ και μισό (8,5) χιλιοστά.» «10. Οι διαστάσεις των αριθμών των πινακίδων αυτοκινήτων οχημάτων και ρυμουλκούμενων θα είναι ύψους εβδομήντα επτά (77) χιλιοστά, πλάτος σαράντα τέσσερα (44) χιλιοστά των μοτοσικλετών θα είναι ύψους εξήντα (60) χιλιοστά, πλάτος τριάντα τέσσερα (34) χιλιοστά, εκτός του αριθμού 1, και πάχος έντεκα (11) χιλιοστά». Η παρ.10 αντικαταστάθηκε ως άνω από την παρ.2 άρθρ.1 της με αριθ.16186/1205/17-30 Μαρτ.2006 (ΦΕΚ Β΄388), απόφ. Υπ. Μεταφορών και Επικοινωνιών. Με την παρ.1 της με αριθ.Α-20526/1667/718 Απρ.2006 (ΦΕΚ Β΄494), απόφ.Υπ. Μεταφορών και Επικοινωνιών, ορίστηκε ότι: «Το πάχος των γραμμάτων και των αριθμών των μοτοσικλετών της παραγράφου 9 και 10, αντίστοιχα, του άρθρου 2 της υπ’ αριθμ. 4700/330/2004 (Β΄ 192) απόφασης του Υπουργού Μεταφορών και Επικοινωνιών, όπως έχει τροποποιηθεί και ισχύει από έντεκα (11) χιλιοστά αντικαθίσταται σε οκτώ και μισό (8,5) χιλιοστά.» 11. Η φύση των γραμμάτων, των αριθμών και ο τρόπος προσαρμογής τους, εφόσον υπάρχει τέτοιος, πρέπει να τα καθιστά αμετακίνητα και ανθεκτικά στη φθορά. Το ανάγλυφο τους (ύψος εξάρσεως από του επιπέδου- φόντου- της πινακίδας) πρέπει να μην είναι μεγαλύτερο του 1,6 χιλιοστού προς αποφυγή, κατά το δυνατό συσσωρεύσεως σκόνης ως και προβολής υπερβολικών σκιάσεων οι οποίες δυσχεραίνουν την ανάγνωση. Τα άκρα των γραμμάτων των αριθμών και λοιπών ενδείξεων θα είναι έκτυπα υπό γωνία (45) μοιρών ώστε να μην υφίστανται ζημιά το αντανακλαστικό υλικό κατά το πρεσάρισμα. Οι αντανακλαστικές πινακίδες πρέπει να είναι κατασκευασμένες από φύλλα αλουμινίου πάχους (1) χιλιοστού περιεκτικότητας τουλάχιστον 96% σε αργίλιο ποιότητας και αντοχής κατάλληλων για τον προορισμό τους. 12. Όλες οι διαστάσεις που αναφέρονται σε μέγεθος στοιχείου (πλην του πάχους τους) σε αλληλοαποστάσεις και στο πάχος του μαύρου περιθωρίου δύναται να έχουν ανοχή ± 0,5 χιλιοστά. 13. Οι ολικές εξωτερικές διαστάσεις (μήκος ύψος) των πινακίδων δύναται να έχουν ανοχή ± 1 χιλιοστό. 14. Όλες οι υπόλοιπες πλην των ανωτέρω διαστάσεις δύναται να έχουν ανοχή ± 1 χιλιοστό. 15. Ανάλογα με τη θέση και το χώρο για την τοποθέτηση που προβλέπει ο κατασκευαστής του οχήματος, υπάρχουν δύο διαφορετικών σχημάτων οπίσθιες πινακίδες αυτοκινήτων, μίας και δύο σειρών αναγραφής γραμμάτων, αριθμών και συμβόλων.  (Μετά τη σελ. 262,96552) Σελ. 262,965521 Τεύχος -Σελ.  Κώδικας Οδικής Κυκλοφορίας 21.Ε.ι.176 ΑΡΘΡΟ 3 ΠΙΝΑΚΙΔΕΣ ΟΧΗΜΑΤΩΝ (Μιας σειράς αναγραφής των στοιχείων) 1. Οι εξωτερικές διαστάσεις της πινακίδας (μία εμπρόσθια και μία οπίσθια) έχουν μήκος πεντακόσια είκοσι (520) χιλιοστά και ύψος εκατόν δέκα (110) χιλιοστά. 2. Η διάταξη των στοιχείων και συμβόλων από αριστερά προς τα δεξιά θα είναι η εξής:  α) το κυανού χρώματος αντανακλαστικό πεδίο, εντός του οποίου υπάρχει το σήμα της Ευρωπαϊκής Ένωσης και το διακριτικό της χώρας μας GR, που είναι τοποθετημένο κάθετα και σε όλο το διάστημα μεταξύ του άνω και του κάτω μαύρου πλαισίου της πινακίδας, β) η σήμανση ασφαλείας στον οριζόντιο άξονα του αντανακλαστικού πεδίου,  γ) ο συνδυασμός των τριών γραμμάτων, δ) η παύλα πάνω στην οποία και σε ίση απόσταση από αυτήν και το άνω μέρος του μαύρου περιθωρίου υπάρχει ανάγλυφη η σφραγίδα του Κράτους με το εθνόσημο και ε) ο συνδυασμός των τεσσάρων (4) αριθμών. 3. Οι λοιπές λεπτομέρειες των δύο τύπων αυτής της πινακίδας φαίνονται στο συνημμένο παράρτημα 5 που αποτελεί αναπόσπαστο τμήμα της παρούσας.  «Άρθρο 4 ΠΙΝΑΚΙΔΕΣ ΟΧΗΜΑΤΩΝ (Δύο σειρών αναγραφής των στοιχείων) 1. Οι εξωτερικές διαστάσεις της πινακίδας (οπίσθια) έχουν μήκος διακόσια ογδόντα (280) χιλιοστά και ύψος διακόσια (200) χιλιοστά. 2. Η διάταξη των στοιχείων και συμβόλων από αριστερά προς τα δεξιά θα είναι η εξής: α) Πρώτη γραμμή • το κυανού χρώματος αντανακλαστικό πεδίο, εντός του οποίου υπάρχει το σήμα της Ευρωπαϊκής Ένωσης και το διακριτικό της χώρας μας GR, ύψους ογδόντα οκτώ (88) χιλιοστών, • η σήμανση ασφαλείας στον οριζόντιο άξονα του αντανακλαστικού πεδίου,  • ο συνδυασμός των τριών γραμμάτων, β) Δεύτερη γραμμή • η ανάγλυφη σφραγίδα του Κράτους με το Εθνόσημο. • ο συνδυασμός των τεσσάρων (4) αριθμών. Σελ. 262,965522 Τεύχος -Σελ.  γ) η σήμανση ασφαλείας στο μέσον και στον οριζόντιο άξονα της πινακίδας. 3. Οι λοιπές λεπτομέρειες του τύπου αυτής της πινακίδας φαίνονται στο συνημμένο παράρτημα 6 που αποτελεί αναπόσπαστο τμήμα της παρούσας». Το άρθρ.4 αντικαταστάθηκε ως άνω από το άρθρ.2 της με αριθ.16186/1205/17-30 Μαρτ.2006 (ΦΕΚ Β΄388), απόφ. Υπ. Μεταφορών και Επικοινωνιών. 21.Ε.ι.176 Κώδικας Οδικής Κυκλοφορίας «Άρθρο 5 ΠΙΝΑΚΙΔΕΣ ΜΟΤΟΣΙΚΛΕΤΩΝ «1. Οι εξωτερικές διαστάσεις της οπίσθιας πινακίδας έχουν μήκος διακόσια (200) χιλιοστά και ύψος διακόσια (200) χιλιοστά. 2. Η διάταξη των στοιχείων και συμβόλων από αριστερά προς τα δεξιά θα είναι η εξής: α) Πρώτη γραμμή • Το κυανού χρώματος αντανακλαστικό πεδίο, εντός του οποίου υπάρχει σήμα της Ευρωπαϊκής Ένωσης και το διακριτικό της χώρας μας GR, ύψους ογδόντα οκτώ (88) χιλιοστών. • Ο συνδυασμός τριών (3) γραμμάτων  β) Δεύτερη γραμμή • Η ανάγλυφη σφραγίδα του Κράτους με το εθνόσημο. • Ο συνδυασμός τριών (3) αριθμών. γ) Η σήμανση ασφαλείας στο μέσον και στον οριζόντιο άξονα της πινακίδας. 3. Οι λοιπές λεπτομέρειες του τύπου αυτής της πινακίδας φαίνονται στο συνημμένο παράρτημα 6 που αποτελεί αναπόσπαστο τμήμα της παρούσας». Το άρθρ.5 αντικαταστάθηκε ως άνω από το άρθρ.3 της με αριθ.16186/1205/17-30 Μαρτ.2006 (ΦΕΚ Β΄388), απόφ. Υπ. Μεταφορών και Επικοινωνιών. ΑΡΘΡΟ 6 ΠΙΝΑΚΙΔΑ ΡΥΜΟΥΛΚΟΥΜΕΝΩΝ 1. Οι εξωτερικές διαστάσεις της πινακίδας (οπίσθια) έχει μήκος πεντακόσια είκοσι (520) χιλιοστά και ύψος εκατόν δέκα (110) χιλιοστά. 2. Η διάταξη των στοιχείων και συμβόλων από αριστερά προς τα δεξιά θα είναι η εξής:  α) το κυανού χρώματος αντανακλαστικό πεδίο, εντός του οποίου υπάρχει το σήμα της Ευρωπαϊκής Ένωσης και το διακριτικό της χώρας μας GR, που είναι τοποθετημένο κάθετα και σε όλο το διάστημα μεταξύ του άνω και του κάτω μαύρου πλαισίου της πινακίδας, β) η σήμανση ασφαλείας στον οριζόντιο άξονα του αντανακλαστικού πεδίου, γ) το γράμμα Ρ, δ) η παύλα πάνω στην οποία και σε ίση απόσταση από αυτήν και το άνω μέρος του μαύρου περιθωρίου υπάρχει ανάγλυφη η σφραγίδα του Κράτους με το εθνόσημο και ε) ο συνδυασμός των πέντε (5) αριθμών. 3. Οι λοιπές λεπτομέρειες αυτής της πινακίδας φαίνονται στο συνημμένο παράρτημα 5 που αποτελεί αναπόσπαστο τμήμα της παρούσας.  ΑΡΘΡΟ 7 ΤΕΧΝΙΚΕΣ ΠΡΟΔΙΑΓΡΑΦΕΣ ΚΡΑΤΙΚΩΝ ΠΙΝΑΚΙΔΩΝ Οι τεχνικές προδιαγραφές κατασκευής των κρατικών πινακίδων οχημάτων Ι.Χ. και Δ.Χ. γίνονται σύμφωνα με τις τεχνικές προδιαγραφές της παρούσας.  Οι ειδικότερες τεχνικές προδιαγραφές του υλικού κατασκευής, των χρωμάτων, της αντανακλαστικότητας, της σήμανσης ασφάλειας, καθορίζονται στο παράρτημα 8 που αποτελεί αναπόσπαστο τμήμα της παρούσας. ΑΡΘΡΟ 8 ΚΑΤΑΣΚΕΥΗ ΑΝΤΑΛΛΑΚΤΙΚΩΝ ΠΙΝΑΚΙΔΩΝ Οι ανταλλακτικές πινακίδες των αυτοκινήτων οχημάτων δημοσίας χρήσης και των ρυμουλκούμενων, που χορηγούνται σύμφωνα με τις διατάξεις της 19800/1982 (Β~455) απόφασης του Υπουργού Συγκοινωνιών, πρέπει να πληρούν τις προϋποθέσεις της παρούσας απόφασης. ΑΡΘΡΟ 9 ΚΑΤΑΡΓΟΥΜΕΝΕΣ ΔΙΑΤΑΞΕΙΣ Οι παράγραφοι Α, Β, ΙΑ, ΙΓ, ΙΕ και ΙΣΤ, του κεφαλαίου Ι της 19800/1982 απόφασης του Υπουργού Συγκοινωνιών, «Πινακίδες αριθμού κυκλοφορίας αυτοκινήτων οχημάτων και ρυμουλκούμενων», σε ότι αφορούν τις κρατικές πινακίδες κυκλοφορίας αυτοκινήτων οχημάτων (ιδιωτικής και δημοσίας χρήσης), ρυμουλκούμενων και μοτοσικλετών, καταργούνται. Η ισχύς της απόφασης αυτής αρχίζει την 1 Μαΐου 2004, εκτός του άρθρου 8 για την περίπτωση χορήγησης ανταλλακτικών πινακίδων όπου η έναρξη ισχύς του αρχίζει από την 1 Νοεμβρίου 2004. Μετά τη θέση σε ισχύ της παρούσας απόφασης, συνεχίζεται μέχρι εξαντλήσεως των αποθεμάτων η χορήγηση των πινακίδων που έχουν εκδοθεί με τις προδιαγραφές της 19800/1982 απόφασης.  Βλ. σχετική ρύθμιση της με αριθ.Α29357/2458/16-25 Μαΐου2005 (ΦΕΚ Β΄702),  (Μετά τη σελ. 262,965522) Σελ. 262,965523 Τεύχος -Σελ.  Κώδικας Οδικής Κυκλοφορίας 21.Ε.ι.176 απόφ. Υπ. Μεταφορών και Επικοινωνιών, κατωτ.αριθ.180, για τη δυνατότητα προμήθειας κρατικών πινακίδων αυτοκινήτων οχημάτων και μοτοσικλετών μέχρι 31-8-2005, κατ’ εφαρμογήν είτε των διατάξεων του Κεφαλ.Ι της παρ.Α΄ της με αριθ.19800/1982 (ΦΕΚ Β΄455), απόφ. Υπ.Συγκοινωνιών, ανωτ.αριθ.115, είτε της παρούσας με αριθ.4700/330/2004 απόφασης. ΠΑΡΑΡΤΗΜΑ 1 ΛΕΠΤΟΜΕΡΕΙΕΣ ΚΡΑΤΙΚΩΝ ΠΙΝΑΚΙΔΩΝ ΟΧΗΜΑΤΩΝ, ΜΙΑΣ ΚΑΙ ΔΥΟ ΣΕΙΡΩΝ ΣΤΟΙΧΕΙΩΝ (Ακολουθούν σχήματα) Για την αντικατάσταση του Παραρτήματος 1, βλ. Παράρτημα 1 του άρθρ.4 της με αριθ. 16186/1205/17-30 Μαρτ. 2006 (ΦΕΚ Β ΄388) απόφ. Υπ. Μεταφ. και Επικοινωνιών. ΠΑΡΑΡΤΗΜΑ 2 ΤΥΠΟΣ ΓΡΑΜΜΑΤΩΝ ΚΡΑΤΙΚΩΝ ΠΙΝΑΚΙΔΩΝ ΟΧΗΜΑΤΩΝ (Ακολουθούν σχήματα) ΠΑΡΑΡΤΗΜΑ 3 ΤΥΠΟΣ ΑΡΙΘΜΩΝ ΚΡΑΤΙΚΩΝ ΠΙΝΑΚΙΔΩΝ ΟΧΗΜΑΤΩΝ  (Ακολουθούν σχήματα)  ΠΑΡΑΡΤΗΜΑ 4 (Ακολουθούν σχήματα) ΠΑΡΑΡΤΗΜΑ 5 ΠΙΝΑΚΙΔΕΣ ΟΧΗΜΑΤΩΝ ΜΙΑΣ ΣΕΙΡΑΣ ΑΝΑΓΡΑΦΗΣ ΤΩΝ ΣΤΟΙΧΕΙΩΝ ΚΑΙ ΡΥΜΟΥΛΚΟΥΜΕΝΩΝ  (Ακολουθούν σχήματα) Σελ. 262,965524 Τεύχος -Σελ.  ΠΑΡΑΡΤΗΜΑ 6 ΠΙΝΑΚΙΔΕΣ ΜΟΤΟΣΙΚΛΕΤΩΝ ΚΑΙ ΟΧΗΜΑΤΩΝ ΔΥΟ ΣΕΙΡΩΝ ΑΝΑΓΡΑΦΗΣ ΤΩΝ ΣΤΟΙΧΕΙΩΝ (Ακολουθούν σχήματα) Για την αντικατάσταση του Παραρτήματος 6, βλ. Παράρτημα 6 του άρθρ.4 της με αριθ. 16186/1205/17-30 Μαρτ. 2006 (ΦΕΚ Β ΄388) απόφ. Υπ. Μεταφ. και Επικοινωνιών. 21.Ε.ι.176 Κώδικας Οδικής Κυκλοφορίας «ΠΑΡΑΡΤΗΜΑ 7 Τεχνικές προδιαγραφές για οπισθο-αντανακλαστικές πινακίδες 1. Σκοπός και πεδίο εφαρμογής Αυτό το πρότυπο καθορίζει τις διατάξεις που εφαρμόζονται για τις οπισθο-αντανακλαστικές πινακίδες των μηχανοκίνητων οχημάτων και των ρυμουλκούμενων. 2. Υλικά κατασκευής Το χρησιμοποιούμενο αντανακλαστικό υλικό για φόντο της εξωτερικής πλευράς της πινακίδας, καθώς και το κυανού χρώματος αντανακλαστικό πεδίο με τα κίτρινα αστέρια και το διακριτικό της χώρας μας, πρέπει να εφαρμόζεται κατά τέτοιο τρόπο ώστε να δίνει συνεχή την αντανακλαστική επιφάνεια, να αποτελείται από μικροσκοπικούς σφαιρικούς φακούς ενσωματωμένους εντός πλαστικού φύλλου, το οποίο πρέπει να προσφύεται τελείως πάνω στον φορέα. Το αντανακλαστικό υλικό πρέπει να έχει εξωτερική επιφάνεια τελείως επίπεδη, ώστε να περιορίζεται στο ελάχιστο η συσσώρευση σκόνης και ακαθαρσιών. 3. Συμμόρφωση με προδιαγραφές Η συμμόρφωση με τους εθνικούς κανονισμούς ως προς τις διαστάσεις, το σχήμα, τα γράμματα και τους αριθμούς μιας τελείως ολοκληρωμένης πινακίδας θα ελεγχθεί από τις αρμόδιες αρχές. Τα δείγματα που θα παραδίνονται στο ινστιτούτο το οποίο έχει αναλάβει τον έλεγχο, θα πρέπει να συμμορφώνονται με τα πρότυπα παραγωγής τα οποία θα εκδοθούν χωριστά. Η συμμόρφωση με αυτή την προδιαγραφή θα προσδιοριστεί από εργαστηριακές δοκιμές των αντιπροσωπευτικών δειγμάτων των πινακίδων σύμφωνα με το Παράρτημα 8. 4. Δείγματα προς εξέταση Τα δείγματα προς εξέταση θα είναι αντιπροσωπευτικά της σύγχρονης παραγωγής, κατασκευασμένα σύμφωνα με τις συστάσεις του κατασκευαστή του οπισθο-αντανακλαστικού υλικού. Τα δείγματα προς εξέταση θα έχουν ελάχιστη επιφάνεια 100 τετραγωνικών εκατοστών συνεχούς επιπέδου υποβάθρου, ώστε να διευκολυνθούν οι χρωματομετρικές και φωτομετρικές μετρήσεις και άλλες δοκιμασίες. Όλα τα δείγματα προς δοκιμασία θα παραμείνουν σε θερμοκρασία 23 ± 5ο C και σε σχετική υγρασία 50 ± 10% για 24 ώρες πριν τη δοκιμασία. 5. Σήμανση ασφαλείας Τίθεται το εθνόσημο του παραρτήματος 4 ως σήμανση ασφαλείας. Ως σήμανση ασφαλείας χρησιμοποιείται εναλλακτικά, είτε κατευθυντική, αναμφίβολα αναγνωρίσιμη εικόνα σύμφωνα με την υποπαράγραφο 5.1 του παρόντος παραρτήματος, είτε υδατογράφημα ασφαλείας σύμφωνα με τα αναφερόμενα στην υποπαράγραφο 5.2 του παρόντος παραρτήματος. «Ειδικά για τις πινακίδες αυτοκινήτων οχημάτων, δύο σειρών αναγραφής των στοιχείων και των μοτοσικλετών, χρησιμοποιείται ως σήμανση ασφάλειας είτε κατευθυντική αναμφίβολα αναγνωρίσιμη εικόνα είτε υδατογράφημα ασφαλείας σύμφωνα με τις υποπαραγράφους 5.1 και 5.2 του παρόντος παραρτήματος». Το μέσα σε «» εδάφιο αντικαταστάθηκε ως άνω από την παρ.2 της με αριθ. Α20526/1667/7-18 Απρ. 2006 (ΦΕΚ Β΄494) απόφ. Υπ. Μεταφ. και Επικοινωνιών. 5.1. Κατευθυντική, αναμφίβολα αναγνωρίσιμη εικόνα. Η επιφάνεια της αντανακλαστικής μεμβράνης θα έχει έντονη, κατευθυντική, αναμφίβολα αναγνωρίσιμη εικόνα για τη διευκόλυνση της οπτικής ταυτοποίησης των εγκριθέντων οπισθο-αντανακλαστικών εξωτερικών φύλλων. Η εικόνα θα αποτελεί αναπόσπαστο μέρος της εξωτερικής μεμβράνης και θα καθιστά την αναπαραγωγή μη εξουσιοδοτημένων πινακίδων εξαιρετικά δύσκολη. Η εικόνα εν προκειμένων ταυτίζεται με το εθνόσημο και κατά τα λοιπά βλέπε παράγραφο 7 του άρθρου 2, σε συνδυασμό με το παράρτημα 4 τις ακόλουθες επιπρόσθετες απαιτήσεις: α) Η αναμφίβολου αναγνωρίσεως εικόνα πρέπει να διευκολύνει την αποτελεσματική οπτική επαλήθευση της αυθεντικότητας των πινακίδων στο πεδίο χρήσης, όπως δίνεται σε παράδειγμα για διάχυτο φως ημέρας κατά τη διάταξη που φαίνεται στα σχήματα 1 και 2 που ακολουθούν. • Το πιο κεντρικό μέρος της εικόνας θα είναι άμεσα ορατό σε παρατηρητή, ο οποίος κοιτάζει το επίπεδο των πινακίδων υπό γωνία 30ο πάνω από τη κάθετο, όπως φαίνεται στο σχήμα 1. • Το πιο κεντρικό μέρος της εικόνας θα είναι αόρατο σε παρατηρητή που στέκεται σε απόσταση μικρότερη των 0,6 μέτρων και μεγαλύτερη των 4 μέτρων από την επιφάνεια της πινακίδας. • Το πιο κεντρικό μέρος της εικόνας θα είναι αόρατο σε παρατηρητή ο οποίος δεν κοιτάζει την πινακίδα απευθείας, αλλά την κοιτάζει από μέρος που σχηματίζει γωνία μεγαλύτερη από 45ο με την πινακίδα, όπως φαίνεται στο σχήμα 2. β) Κάτω από εργαστηριακές συνθήκες σε διάχυτο και οπισθο-αντανακλαστικό φως, η θετική ταυτοποίηση θα είναι ορατή σε μια πινακίδα που θα βρίσκεται σε απόσταση ενός μέτρου και έχει ελαφρά κλίση. Η ίδια εικόνα δεν θα είναι ορατή όταν η πινακίδα περιστραφεί κατά 90ο από τις αρχικές συνθήκες παρατήρησης. (Μετά τη σελ. 262,965524) Σελ. 262,965525 Τεύχος -Σελ.  Κώδικας Οδικής Κυκλοφορίας 21.Ε.ι.176 γ) Η αναμφίβολα αναγνωρίσιμη εικόνα δεν θα αλλοιώσει τα χρώματα της μεμβράνης ούτε θα μειώσει τις τιμές λαμπρότητας της μεμβράνης κάτω από καθορισμένες τιμές. δ) Η αναμφίβολα αναγνωρίσιμη εικόνα δεν θα αλλοιώσει το γραφικό σχέδιο. ε) Η αναμφίβολα αναγνωρίσιμη εικόνα δεν θα μπορεί να αφαιρεθεί με χημικό ή φυσικό τρόπο από το φύλλο ή από την τελειωμένη πινακίδα χωρίς να υπάρξουν ανεπανόρθωτες ζημιές στο αντανακλαστικό σύστημα. ΤΡΟΠΟΣ ΑΝΑΓΝΩΡΙΣΗΣ ΤΗΣ ΣΗΜΑΝΣΗΣ ΑΣΦΑΛΕΙΑΣ ΤΩΝ ΚΡΑΤΙΚΩΝ ΠΙΝΑΚΙΔΩΝ  (Ακολουθούν σχήματα) 5.2. Υδατογράφημα ασφαλείας Το υδατογράφημα ασφαλείας θα είναι ενσωματωμένο, δεν θα μπορεί να αφαιρεθεί με φυσικό ή χημικό τρόπο από το φύλλο ή από την τελειωμένη πινακίδα χωρίς να καταστραφεί το φωτοαντανακλαστικό υλικό η καταστροφή αυτή θα είναι εμφανής και με γυμνό μάτι, δεν θα αλλοιώνει τα χρώματα της πινακίδας. Το υδατογράφημα δεν θα επιφέρει μείωση των τιμών φωτοανατανακλαστικότητας του υλικού πέραν από ορισμένες τιμές.  6. Φωτομετρικές ιδιότητες των πινακίδων κυκλοφορίας  α) Ο ελάχιστος συντελεστής της οπισθο-αντανακλαστικής επιφάνειας δεν θα είναι μικρότερος από αυτόν που καθορίζεται στον Πίνακα 1. Οι μετρήσεις θα γίνουν σύμφωνα με τις διαδικασίες που ορίζονται στην CIE έκδοση Νο 54 1982 χρησιμοποιώντας Standard Illuminant A και με γωνίες προσπτώσεως και παρατήρησης στο ίδιο επίπεδο. Οι μετρήσεις θα γίνουν σε συνεχές φόντο, επιφάνειας τουλάχιστον 10 Χ 10 εκατοστά χωρίς χαρακτήρες. ΠΙΝΑΚΑΣ 1 Ελάχιστοι συντελεστές οπισθο-αντανάκλασης(σε candelas ανά lux ανά m²) (cd/lux/m²) ΧΡΩΜΑ ΓΩΝΙΑ ΠΑΡΑΤΗΡΗΣΗΣ ΓΩΝΙΑ ΠΡΟΣΠΤΩΣΕΩΣ 5 0      30 0     45 0 MAX ΄Ασπρο 0 0  12΄ 0 0 20΄ 1 0 30΄ 70   30       6 50   25       3   5    2        1 250 Κίτρινο 0 0 12΄ 0 0 20΄ 1 0 30΄ 50    25      4 35    15      2  3     1      0,5 250 Κυανού 0 0 12΄ 0 0 20΄ 1 0 30΄  3    1,5     – 1,5   1       – 0,3   –       – 10 Σελ. 262,965526 Τεύχος -Σελ.  β) Εάν παρουσιάζονται τοπικές διακυμάνσεις κάτω από οπισθο-αντανακλαστικές συνθήκες παρατήρησης, οι φωτομετρικές μετρήσεις θα γίνουν υπό μία γωνία παρατήρησης 0?20΄ και με γωνία προσπτώσεως 5?. Σχετικές μετρήσεις θα γίνουν σε περιοχές γειτονικές στην περιοχή των διακυμάνσεων των συντελεστών της οπισθο-αντανάκλασης. Η αναλογία της μεγαλύτερης προς την μικρότερη μέτρηση δεν πρέπει να ξεπερνάει το 20%. Ο συντελεστής οπισθο-αντανάκλασης μετρημένος σε μια γωνία προσπτώσεως 5? δεν πρέπει να διαφοροποιείται περισσότερο από ± 20% κατά την περιστροφή του δείγματος κατά 360? στο επίπεδό του. γ) Όταν το οπισθο-αντανακλαστικό υπόβαθρο καλύπτεται με νερό, ο συντελεστής οπισθο-αντανάκλασης δεν θα είναι μικρότερος από το 90% των τιμών που απαιτούνται στην παράγραφο 9.1 αυτής της προδιαγραφής. 21.Ε.ι.176 Κώδικας Οδικής Κυκλοφορίας 7. Οι χρωματομετρικές ιδιότητες α) Οι χρωματομετρικές ιδιότητες του οπισθοαντανακλαστικού υποβάθρου της πινακίδας θα μετρηθούν σύμφωνα με το άρθρο 7.1 των διεθνών προτύπων ISO 7591-1982 και θα πληρούν τα όρια του Πίνακα 2 αυτού.  β) Το χρώμα του αντανακλαστικού φόντου κυανού χρώματος είναι σύμφωνα με το χρωματομετρικό σύστημα του MUNSELL 5,9 PB 3,4 /15,1 ή σύμφωνα με το ISO 3864.  γ) Οι μετρήσεις θα γίνουν με δείγματα συνεχούς επιπέδου υποβάθρου, επιφανείας τουλάχιστον 10 Χ 10 εκατοστά. 8. Αντίσταση στη θερμοκρασία Ένα δοκιμαστικό δείγμα υπόκειται στις ακόλουθες συνθήκες σύμφωνα με την παράγραφο 8 του ISO 7591, τη μία μετά την άλλη: α) 7 ώρες συνεχώς, σε θερμοκρασία 65 ± 2ο C, με σχετική υγρασία 10 ± 5%. β) 1 ώρα σε θερμοκρασία 23 ± 5ο C και σε σχετική υγρασία 50 ± 10%. γ) 15 ώρες συνεχώς, σε θερμοκρασία –20 ± 2ο C. Στο τέλος αυτής της δοκιμής, το αντανακλαστικό υλικό, τα γράμματα και οι αριθμοί δεν θα παρουσιάζουν καμία φουσκάλα ή φανερό αποχρωματισμό ή αποκόλληση υποβάθρου ή σκάσιμο. 9. Προσκόλληση στο υπόστρωμα Το δοκιμαστικό δείγμα θα υποβληθεί σύμφωνα με την παράγραφο 9 του ISO 7591 σε θερμοκρασία – 20ο C για μία ώρα. Αμέσως μόλις βγει το δείγμα από τον ψύκτη, η μονοκόμματη αποκόλληση του οπισθο-αντανακλαστικού υλικού δεν πρέπει να είναι δυνατή. 10. Αντοχή σε κρούσεις Το δοκιμαστικό δείγμα σύμφωνα με την παράγραφο 10 του ISO 7591 θα υποβληθεί σε θερμοκρασία –20ο C για μία ώρα. Αμέσως μόλις βγει το δείγμα από τον ψύκτη, τοποθετούμε τη δοκιμαστική πινακίδα σε μια σταθερή βάση υποστήριξης (όπως τσιμέντο ή ατσάλινη πλάκα 12,5 mm) με την οπισθο-αντανακλαστική πλευρά προς τα πάνω και αφήνουμε μια ατσάλινη μπάλα διαμέτρου 25 mm να πέσει από ένα ύψος 2 μέτρων πάνω από στο επίπεδο μέρος του δείγματος. Το οπισθο-αντανακλαστικό υλικό να μην παρουσιάζει κανένα σκάσιμο ή αποκόλληση από το υπόστρωμα έξω από μια απόσταση μεγαλύτερη από 5 mm από την περιοχή σύγκρουσης. 11. Αντοχή σε κάμψη Κάμψατε την επίπεδη περιοχή της πινακίδας σύμφωνα με την παράγραφο 11 του ISO 7591 πάνω από ένα άξονα διαμέτρου 50 mm για δύο δευτερόλεπτα. Η συμπεριλαμβανομένη γωνία πρέπει να είναι 90ο, το οπισθο-αντανακλαστικό υλικό να κοιτάζει προς τα έξω και η θερμοκρασία πρέπει να είναι 23 ± 5ο C. Δεν πρέπει να υπάρξει σκάσιμο. Για τη διευκόλυνση της κάμψης, οποιοδήποτε ανάγλυφο περιθώριο πρέπει να κοπεί από το πάνω και το κάτω μέρος της πινακίδας. 12. Αντίσταση στο νερό Βυθίστε την πινακίδα που δοκιμάζεται σύμφωνα με την παράγραφο 12 του ISO 7591, για 24 ώρες συνεχώς, σε απιονισμένο νερό, σε θερμοκρασία 23 ± 5ο C και μετά αφήστε την να στεγνώσει σε θερμοκρασία δωματίου για 48 ώρες. Μετά τη συμπλήρωση αυτής της δοκιμής, το δείγμα δεν θα φέρει καμία ένδειξη φθοράς που θα μπορούσε να μειώσει την αποδοτικότητά του. 13. Ευκολία καθαρισμού Ένα δοκιμαστικό δείγμα αλείφεται σύμφωνα με την παράγραφο 13 του ISO 7591 με μίγμα λιπαντικού λαδιού και γραφίτη, πρέπει να καθαρίζεται εύκολα χωρίς να προκληθεί ζημιά στην οπισθο-αντανακλαστική επιφάνεια, όταν αυτή περαστεί με ένα ήπιο αλειφατικό (λιπαρό) διαλύτη όπως το επτάνιο και εν συνεχεία πλυθεί με ουδέτερο απορρυπαντικό. 14. Αντοχή στα καύσιμα. Βυθίστε ένα τμήμα της δοκιμαστικής πινακίδας σύμφωνα με την παράγραφο 14 του ISO 7591, συμπεριλαμβανομένων των γραμμάτων και των αριθμών για ένα λεπτό σε δοκιμαστικό καύσιμο, που συνίσταται από 70% κανονικό επτάνιο και 30% τολουόλιο (κατ’ όγκο). Μετά την απομάκρυνση, ελέγχεται η επιφάνεια, η οποία δεν πρέπει να έχει καμία φανερή αλλοίωση που θα μπορούσε να μειώσει την αποδοτικότητά της. 15. Αντοχή σε αλμυρή ομίχλη Η δοκιμαστική πινακίδα δέχεται τις επιδράσεις αλμυρής ομίχλης για δύο κύκλους των 22 ωρών ο καθένας. Ενδιαμέσως το δείγμα παραμένει για 2 ώρες σε θερμοκρασία δωματίου και στεγνώνει. Η αλμυρή ομίχλη δημιουργείται με ψεκασμό ενός διαλύματος άλατος, σε θερμοκρασία 35 ± 2ο C, το οποίο αποτελείται από 5 μέρη (m/m) χλωριούχου νατρίου διαλυόμενα σε 95 μέρη (m/m) απιονισμένου νερού. Μετά την εκτέλεση της δοκιμασίας, η δοκιμαστική πινακίδα πλένεται με νερό, στεγνώνει με πανί και εξετάζεται. Δεν πρέπει να υπάρχει καμία αλλοίωση που θα μειώνει την αποδοτικότητα της πινακίδας. (Μετά τη σελ. 262,965526) Σελ. 262,965527 Τεύχος -Σελ.  Κώδικας Οδικής Κυκλοφορίας 21.Ε.ι.176 16. Ανθεκτικότητα Φωτίστε μόνο την οπισθο-αντανακλαστικό μέρος της δοκιμαστικής πινακίδας με μία φωτεινή πηγή σύμφωνα με το ISΟ 105 μέχρις ότου το μπλε πρότυπο ΝΟ.7 ξεθωριάσει σε ΝΟ.4 κοντράστ στην γκρι κλίμακα. Μετά από αυτή τη δοκιμασία, το χρώμα πρέπει να εξακολουθεί να συμμορφώνεται με τις χρωματικές απαιτήσεις του Πίνακα 2 του ISO 7591 και οι συντελεστές της οπισθο-αντανάκλασης δεν πρέπει να είναι μικρότεροι από το 50% των τιμών του Πίνακα 1 σε γωνία παρατήρησης 0?20΄ και γωνία προσπτώσεως 5ο. Ο παράγοντας φωτεινότητας δεν θα είναι μικρότερος από 80% των τιμών του Πίνακα 2 του ISO 7591». Το Παράρτημα 7 αντικαταστάθηκε ως άνω από το Παράρτημα 7 του άρθρ.4 της με αριθ. 16186/1205/17-30 Μαρτ. 2006 (ΦΕΚ Β ΄388) απόφ. Υπ. Μεταφ. και Επικοινωνιών. ΠΑΡΑΡΤΗΜΑ 8 Α.1. ΔΕΙΓΜΑΤΟΛΗΨΙΑ Εννέα δοκιμαστικά δείγματα του κάθε χρώματος θα δοθούν για δοκιμές έγκρισης στο εργαστήριο.  Ένα από τα δείγματα θα είναι μια τελειωμένη πινακίδα, έτοιμη για τοποθέτηση σε όχημα και θα αποτελεί αντιπροσωπευτικό δείγμα σύγχρονης παραγωγής.  Αυτή η πινακίδα θα χρησιμοποιηθεί για τον έλεγχο των διαστάσεων, του οχήματος, των γραμμάτων, των αριθμών και την συμμόρφωση με τα πρότυπα από την αρμόδια εθνική αρχή. Ένα δεύτερο δείγμα θα είναι εντελώς ολοκληρωμένη πινακίδα αλλά χωρίς γράμματα και αριθμούς, για τον έλεγχο της ομοιομορφίας της οπισθο-αντανάκλασης. Τα υπόλοιπα επτά (7) δείγματα θα είναι ολοκληρωμένες πινακίδες, που θα αντιπροσωπεύουν τη σύγχρονη παραγωγή, με ένα μόνο γράμμα και δύο αριθμούς τοποθετημένους στο κέντρο, αφήνοντας ελεύθερο χώρο τουλάχιστον 100 τετραγωνικά εκατοστά για διάφορα άλλα τέστ στις πλευρές, Α.2. ΔΟΚΙΜΕΣ 1. Το δείγμα Νο.1 πρέπει να ελεγχθεί για συμμόρφωση με τα φωτομετρικά και χρωματομετρικά χαρακτηριστικά που αναφέρονται στις παραγράφους 6 και 7 του Παραρτήματος 7. Αυτό το δείγμα θα παραμείνει στο εργαστήριο για προσεχείς αναφορές. 2. Το δείγμα Νο.2 πρέπει να κοπεί σε δύο ίσα κομμάτια, ίδιου μεγέθους και να διεξαχθούν οι δοκιμές για την συμμόρφωση με τις παραγράφους 8 και 9 του Παραρτήματος 7 στο καθένα από αυτά τα κομμάτια ξεχωριστά. Σελ. 262,965528 Τεύχος -Σελ.  3. Το δείγμα Νο.3 πρέπει να ελεγχθεί συμμόρφωση με τις παραγράφους 10 και 11 του Παραρτήματος 7. Για κάθε έλεγχο θα χρησιμοποιηθεί διαφορετικό τμήμα του δείγματος. 4. Το δείγμα Νο.4 πρέπει να ελεγχθεί συμμόρφωση με την παράγραφο 12 του Παραρτήματος 7. 5. Το δείγμα Νο.5 πρέπει να ελεγχθεί συμμόρφωση με τις παραγράφους 13 και 14 του Παραρτήματος 7. Για κάθε έλεγχο θα χρησιμοποιηθεί διαφορετικό τμήμα του δείγματος.  6. Το δείγμα Νο.6 πρέπει να ελεγχθεί συμμόρφωση με της παραγράφου 15 του Παραρτήματος 7. 7. Το δείγμα Νο.7 πρέπει να ελεγχθεί συμμόρφωση με την παράγραφο 16 του Παραρτήματος 7.  8. Το δείγμα Νο.8 πρέπει να είναι ολοκληρωμένη πινακίδα.  9. Το δείγμα Νο.9 πρέπει να είναι ολοκληρωμένη πινακίδα χωρίς χαρακτήρες για τον έλεγχο ομοιομορφίας της φωτοαντανακλαστικότητας 21.Ε.ι.176 Κώδικας Οδικής Κυκλοφορίας